text:
Archivo di November, 2015
Boto perdi a drief te yega Punta Espada
ORANJESTAD(AAN): Nan a keda tur kima di solo, cu poco cuminda, y awa tabata cabando. Pero alegre y contento cu porfin nan a pisa tera bek, Diadomingo! Un odisea riba lama a yega su fin, ora cu Punta Espada na Peninsula di La Guajira, a bira e lugar unda e boto perdi a yega.
Diasabra anochi e buskeda pa e boto Go-Fast La Rumbera a stop y a sigui cu esaki riba diadomingo mainta. Defensa Colombiano a yuda cu avion y boto, mientras tanto kustwacht a bin su avion DASH. Despues di un problema chikito cu autoridad Venezolano, na final, nan tambe a duna di nan banda diadomingo mainta.
Prome Minister Mike Eman contento cu tur cos a caba bon:
ORANJESTAD(AAN): Prome minister di Aruba, Mike Eman, a duna su comentario riba e sucedido pa loke ta e perdida di e boto “La Rumbera” riba lama, cu nuebe hende abordo.
E ta splica cu desde diabierna a intensifica e buskeda pa e boto cu esnan perdi riba lama y pa gobierno, ta preocupante pasobra a conoce momentonan asina tambe caminda cu un cierto momento a perde totalmente e boto for di bista y despues no ta exitoso.
Danki dios poco tempo ey tabata exitoso cu e kitesurfernan cu a logra toch di alcansa cu tremendo trabao di kustwacht, pa cual e dos personanan tambe a keda gradicido.
ORANJESTAD(AAN):Tin algun hende ta cana rond cu mentenan criminal purbando di causa daño na propiedad den temporada di Psco. Hopi hende ta hinca nan tempo voluntario y companianan ta duna sosten pa stimula e adorno di rotondenan na Aruba.
ORANJESTAD (AAN) – Algo pasa di 9or di anochi ambulance ta wordo pidi cu urgencia dilanti Tio Pepe Bar Restaurant na Pos Chikito pa un persona cu no ta duna señal di bida.
Na yegada e paramediconan ta topa cu un homber tira na suela y algun persona tratando di dune prome auxilio ya cu e no ta dunando senjal di bida.
KIA no por sigui mas asina segun Minister Dowers:
ORANJESTAD (AAN): Minister di Husticia, Arthur Dowers a vocifera su preocupacion den un entrevista e siman aki, bisando cu awo si na KIA nan a yega na e punto cu “no por sigui mas”. El a informa su coleganan minister tocante e situacion den un carta den cual el a duna di conoce na den palabranan hopi cla cu mester aloca fondo pa KIA y e situacion ta serio.
Dowers a laga sa cu basicamente tin fondo, pero nan no ta disponibel pa husticia haci uzo di nan y ta na e coleganan minister y na Staten – cual tambe ta informa di e situacion, pa tuma decisionnan clave pa cu alocacion di fondonan pa KIA.
Falta personal
ORANJESTAD(AAN): Edward Maduro presidente di SADA a splica cu e mes tabata traha riba waf medio 2014 y mirando e situacion ta full diferente cu un aña y mey pasa. E cantidad di fluho di barco ta inmenso. No sa kico a pone cu tin tanto lancha a subi.
Diabierna mainta so, 33 barco a yega, caminda cu antes, riba un dia druk, tin 10 of 12 ta yega. E barconan ta yega inespera, pues no tin un orario fiho. E cantidad di personal ta menos cu un aña pasa pa controla asina tanto barco.
Diego Frankel:
ORANJESTAD (AAN): E comportacion di pago di number ta devastador na Departamento di Impuesto, sinembargo esaki ta e tool di parti di e Asociacion di Seguro pa garantiza un seguro paga.
Diego Frankel a sigui splica cu prome cu haya e prueba di seguro, tin cu pag’e. Tin compania cu eseynan ta haci bon cu e prueba di seguro ta core di 1 di Januari pa 31 di December, dus un aña. Esey ta algo cu ta den nos mes, E asociacion di seguro tin cu percura pa tur compania ta riba e mesun liña, tur prueba di seguro tin cu core for di 1 di Januari pa 31 di December.
Pa Eman tabata importante keda Aruba relaciona cu perdida di esnan riba lama
ORANJESTAD (AAN): Tur cos tabata cla pa Prome Minister Eman hunto cu un delegacion sali rumbo Paris unda COP21, e reunion mas importante di e epoca aki ta tuma lugar unda ta defini agenda 2030 pa loke ta cambio di clima y su efectonan pa islanan SIDS.
Prome Minister Eman y su vision berde a hala atencion di mundo henter y di esnan den top di Nacionnan Uni. Esaki ta motibo cu el a worde invita un biaha mas door di Reino Hulandes pa ta presente como orador den algun discurso, tambe como panelista y pa dirigi algun bilateral durante e siman sumamente importante na e ciudad di luz Paris.
y pone Kustwacht y Arestatie Team den accion riba lama
ORANJESTAD(AAN): Un mentira di un capitan Nicariguense riba un tankero na cuater miya pazuid di Aruba a pone autoridad di Aruba den accion.
Tabata pasa di 3or di marduga cu a drenta informacion cu tin un capitan di un barco secuestra . E informacion ey a pone mesora cu autoridad di Kustwacht no a bacila.
A informa Polis y asina trempan a prepara un team pa aborda e tankero.
Panter a sali hunto cu Polis Maritimo y diferente otro unidad di Kustwacht fuertemente arma.
E ta orador na varios occasion poniendo Aruba briya den luz positivo
ORANJESTAD (AAN): Mientras cu un delegacion di Aruba encabeza pa Minister Sevinger a biaha diasabra pa Paris pa atende e cumbre importante COP21, Prome Minister Eman a dicidi di keda Aruba pa sigui di cerca e desaroyonan y duna man den yuda den buskeda di un grupo di hende abordo di un yate cu a haya su mes den problema riba lama.
Despues di algun dia di angustia, e rescate tabata exitoso y tur hende ta sano y salvo na Colombia. Prome Minister Eman, manera un berdadero lider, a keda aki cu su hendenan y ta biaha dialuna pa Paris.
ORANJESTAD (AAN): Tin problema cu e trahadonan di SADA riba tereno di waf na Barcadera. Segun presidente di e sindicato, Edward Maduro, ta asina cu a haya un yamada parti mainta di e coleganan di Douane Barcadera, caminda cu nan a fada, nan a cansa di e situacion cu ta andando na Barcadera pa lunanan largo caba na Barcadera.
Ta asina cu manera tur hende sa tin construccionnan andando pa loke ta e waf nobo na Barcadera, pero aparentemente a bin ripara cu e planning no tabata esun di mas miho. Esta e planning pa e construccionnan. Siman pasa a haya un e-mail di e coleganan na Barcadera, splicando riba papel kico ta pasando eynan.
ORANJESTAD (AAN): Fundacion Museo Arubano e entidad cu ta bay haci uso di Nicolaas Store. Ta asina cu Fundacion Museo Arubano lo bay huur e edificio monumental for di Stichting Monumenten Fonds.
Fundacion Museo Arubano ta e capa pa tur museo na Aruba funciona bou di dje. Na aña 2008, Berns Museum Management a crea un rapport na unda ta conseha museo, como departamento di gobierno, pa comberti den un fundacion.
Ganadornan di Shoco Awards ta conoci
ORANJESTAD (AAN): Diadomingo anochi a tuma lugar e magno evento di Shoco Awards of Exellence na Renaissance Convention Center. Un anochi unda tur esnan cu a sobresali den e industria di hospitalidad a reuni y conoce e ganadornan di e Shoco Award den 8 diferente categoria.
Shoco Awards a celebra 10 aña di existencia y mester bisa cu e aña aki a conta cu casi 50 nominado, demostrando asina e sosten cu e premiacion aki ta hayando den e industria di hospitalidad y servicio.
Ganadornan di Shoco Awards ta conoci
ORANJESTAD (AAN): Diadomingo anochi a tuma lugar e magno evento di Shoco Awards of Exellence na Renaissance Convention Center. Un anochi unda tur esnan cu a sobresali den e industria di hospitalidad a reuni y conoce e ganadornan di e Shoco Award den 8 diferente categoria.
ORANJESTAD(AAN) Na International School na Emmastad na Curacao Diasabra anochi e deportista nan Di Taekwondo a gana e premio maximo den tur categoria nan di TK 5 y TK 2.
E pelea nan Tabata fuerte y Aruba a bringa fuerte pa asina derota Curacao y Suriname. Pabien na e atleta nan di Brazil Teakwondo , na Klaver y tur su comishon di parti Diario Deportivo.


c: text/html

text:
Historia di SVB
Sociale Verzekeringsbank (SVb) a wordo funda na 1960 pa administra e ley di pensioen di biehez (AOV). Na 1965 e tareanan di SVb a wordo expandi cu e introduccion di e ley di pensioen general pa viuda y huerfano (AWW). Na 1966 un otro tarea adicional a bin pa SVb ora di introduci e ley di seguro di malesa (ZV) y accidente di trabao (OV). Finalmente pa 1983 a keda institui un fondo di cesantia pa garantiza e compensacion di trahado den caso di retiro involuntario.
SVb como institucion independiente na Aruba:
Durante cu Aruba tabata forma parti di Antiyas SVb na Aruba SVb tabata un filial administrativo mientras cu gerencia y maneho tabata tuma lugar na Corsou. Desde e Status Aparte SVb a para riba su mes y a desaroya den un institucion clave den nos red di proteccion social. Cu inversionnan den su recursonan humano y su experiencia acumula durante e periodo di crisis y boom economico y tambe di cantidad di poblacion, SVB awe ta un institucion cu ta lora independiente, cu un maneho corporativo eficiente, un servicio atento y cu un gran sentido di responsabilidad.
Cambionan den ley pa mehora su funcionamento
Pa mehora su producto pa comunidad, SVb a y ta sigui promociona varios cambio den ley pa dun’e e instrumentonan legal necesario pa yega na un posicion financiero solido di nos systema di proteccion social.

robotstxt: allowed

filter: keep


text:
LISTA DI PREGUNTA MAS HACI (version 23/08/13)
- María José Ríos Martín
- hace 1 años
- Vistas:
Transcripción
1 Virus Campaña Vacunacion contra HPV LISTA DI PREGUNTA MAS HACI (version 23/08/13) 1) Kico ta un virus? Virus ta un organismo hopi chikito (mayoria bo ni por wak cu un microscop normal). Nan no por reproduci y multiplica riba nan mes. Nan mester drenta den un cel bibo pa traha mas virus. Virus por drenta e curpa via slijmvlies (nanishi, boca, wowo, organo genital), cuero (tambe ora e cuero tin un habri sea corta of herida). Unabes paden, virus ta haya cel specifico pa infecta. Por ehempel, virus di griep y verkoud ta infecta cel di e canal di hala rosea. HPV 2) Kico ta HPV? HPV ta nifica Humaan Papilloma virus. Tin mas cu 100 diferente variante di e virus aki. Cada variante di HPV ta indica cu un number cu ta un tipo di HPV. HPV ta yama papiloma virus pa motibo cu algun di nan ta causa papiloma (cu ta causa tumor no canceroso). Algun papiloma virus ta gusta y ta biba solamente den cel cu ta plat y fini riba cuero y luga humedo (manera vagina, anos (buraco di chanchan), boca di matriz, parti pafo di vagina, cabes di penis, boca, garganta, slokdarm, canal di hala rosea y pulmon. HPV no ta crece den otro parti di bo curpa. 3) Kico HPV por causa? Di e mas cu 100 variante di HPV, 60 tipo di HPV por infecta cuero (di brasa, pecho, man y pia), di cual algun por causa fret cu nan ta referi nan como fret comun. E otro 40 tipo di HPV ta tipo cu ta infecta slijmvlies mas tanto den e area genital. Slijmvlies bo ta haya den e capa humedo cu ta cubri e organonan y buraco na bo curpa cu tin un habri parti pafo. Por ehempel vagina y anos tin un capa humedo. HPV tipo slijmvlies tambe ta wordo yama HPV genital, pasobra nan ta afecta mayoria biaha e area anal y genital. HPV genital NO ta crece riba cuero. 1
2 4) Cua ta e tipo di HPV cu ta duna poco riesgo? Algun HPV genital por causa fret parecido na bloemkool riba of den e area genital y anos cerca hende homber y hende muhe. Cerca hende muhe e fretnan por aparece tambe na boca di matriz y vagina. E tipo aki di fret genital ta wordo causa mayoria biaha pa HPV- 6 of HPV- 11. Ta indica virus HPV- 6 y HPV- 11 virus cu poco riesgo, pasobra e tiponan aki cu poco riesgo poco biaha ta crece bira cancer. Nan por causa algun cambio den e celnan na boca di matriz, pero cu no ta desaroya den cancer. 5) Cua ta e tipo di HPV cu ta core riesgo halto? Otro HPV genital ta wordo asocia cu cancer cerca hende homber y hende muhe. E tiponan aki ta yama virus cu halto riesgo, pasobra nan por causa cancer. Nan por trece cambio (drastico) den e celnan na boca di matriz y di precancer cu tempo ta bira cancer. HPV tipo cu riesgo halto ta inclui: HPV- 16 HPV- 18 HPV- 31 HPV- 35 HPV- 39 HPV- 45 HPV- 51 HPV- 52 HPV- 58 Transmision 6) Con bo ta haya HPV genital? E HPV virus ta masha contagioso. Alrededor 8 di cada 10 persona ta keda infecta cu e HPV virus durante nan bida. E virus ta wordo transmiti via tur forma di contacto sexual: touch, fula y frei den e area genital. HPV genital bo ta haya via contacto directo via cuero- cu- cuero durante contacto sexual, sea vaginal, oral of anal. E no ta wordo transmiti via sanger of likido di curpa. Un hende muhe por keda infecta hopi lihe despues cu e cuminsa tene relacion sexual cu un of mas partner. Mayoria biaha hende homber y hende muhe cu ta infecta cu HPV no sa mes of di kende nan a haya e infeccion. 2
3 7) Con comun HPV ta? Ken ta hay e? HPV ta e infeccion mas comun cu ta wordo transmiti sexualmente; e ta mes comun cu virus di griep. HPV ta masha comun bou hende hoben. Un 40 pa 50% di e adolescentenan y hoben adulto ta infecta y mayoria ta haya e infeccion no mucho despues di a bira sexualmente activo. 8) Cual ta e factornan di riesgo pa HPV genital? E factornan di riesgo mas grandi pa haya HPV genital ta: Tabatin / tin hopi partner Mas jong cu 25 aña di edad y sexualmente activo A cuminsa cu relacion sexual na un edad hoben (16 aña of mas jong) Hende muhe cu tin solamente 1 partner: Tin un partner cu tabatin / tin diferente sex partner Tin un partner homber cu ta no ta circuncida (hende homber cu no ta circuncida tin mas chens di tin infeccion cu HPV y pas e pa su partner. Motibo pa esaki no ta mucho cla.) Bo por haya HPV na cualkier edad despues di un relacion sexual cu un persona infecta. Sintoma y tratamento 9) Kico ta e sintoma di HPV? HPV genital no sa duna sintoma, si no ta e tipo di HPV cu ta causa fret genital. Fret genital por aparece despues di algun siman, luna hasta aña despues di a bin den contacto cu un partner cu tin HPV. E fretnan ta manera bulto chikito of grupo di bulto den bo area genital. Nan por ta chikito of grandi, halto of plat of den forma di bloemkool. Masha poco biaha e ta duna sintoma manera grawatamento, dolor of sangramento. Fret no ta desaroya den cancer. Mayoria hende nunca lo sa cu nan tin HPV pasobra nan no tin sintoma y nan sistema pa combati malesa ta haci e virus inactivo dentro di 2 aña. Esaki ta e caso cu 90% di hende cu tin un infeccion cu HPV. Tin biaha e infeccion di HPV no ta bay y por haci cu e celnan ta cambia cu despues di algun aña ta desaroya den cancer. 3
4 10) Si HPV sali for di bo sistema, bo por hay e bek? Tin hopi variante di HPV. Bo por haya un tipo cu ta bay for di bo sistema, pero bo ta keda contagia cu otro tipo. 11) Con serio HPV ta? Hende muhe cu tin un infeccion di HPV temporal por haya resultado di un Pap test abnormal cu por bay cu tempo. Un 10% di hende muhe infecta cu HPV ta desaroya infeccion di HPV persistente. Hende muhe cu infeccion di HPV di halto riesgo persistente ta esunnan cu ta core mas riesgo pa desaroya precancer na boca di matriz den forma di cicatriz y cancer na boca di matriz. 12) Tin remedi of tratamento pa HPV? No tin remedi cu por haci un infeccion di HPV disparce, tampoco tin tratamento pa e virus mes. Un gran cantidad di infeccion di HPV genital ta bay cu ayudo di bo curpa su sistema pa combati malesa, mayoria biaha dentro di 2 aña. No tur ora esaki ta e caso. HPV mes no por wordo trata, pero e cambionan di cel ocasiona pa un infeccion di HPV si por wordo trata. Por ehempel loke si por wordo trata ta fret genital, cel precanceroso detecta durante di Pap test, cancer na boca di matriz, anal y genital. No tin ningun remedi, te awo, cu ta combati un infeccion cu HPV. Como prevencion bo por tuma vacuna contra cierto variante di e HPV. Despues bo curpa ta reconoce e virus na momento cu bo keda infecta y por deshaci di dje rapidamente. 13) Con por preveni HPV? 1. Evita contacto di e areanan di bo curpa cu por keda infecta cu HPV (boca, anos y organo genital) cu esun di e otro persona. 2. Haya e vacuna contra HPV pa e hobennan cu ainda no a cuminsa cu contacto sexual of cu no ta infecta cu HPV ainda. 3. Tin poco partner y evita sex cu persona cu tabatin hopi partner ta baha e riesgo di un persona pa haya HPV. 4. Uzo di condon ta yuda preveni HPV, pero HPV por ta riba cuero cu no ta cubri pa un condon. Mester uza condon cada biaha, di comienso te final. E virus por plama durante contacto di cuero- cu- cuero prome cu pone condon y condon pa hende homber no ta cubri e area genital completo specialmente cerca e hende muhe. Condon tambe ta yuda combati otro infeccion cu por wordo transmiti ora ta sexualmente activo. 4
5 Cancer na boca di matriz 14) Kico ta cancer na boca di matriz? Boca di matriz ta e parti mas abou di e matriz cu ta caba den e vagina. Cancer na boca di matriz ta deformacion maligno di cel na e boca di matriz. E celnan deforma ta crece for di control y por plama bay pa otro parti di e curpa. E HPV virus por contagia e celnan na boca di matriz. Semper cancer na boca di matriz ta un consecuencia di infeccion cu e HPV. Hunto e variantenan HPV- 16 y HPV- 18 ta causa 70% di e casonan di cancer na boca di matriz. Mayoria biaha bo no tin sintoma ora bo keda contagia. Mas trempan cuminsa screen pa cancer na boca di matriz, haciendo un Paptest, menos caso di cancer na boca di matriz lo bay tin. Mayoria cancer na boca di matriz a keda diagnostica cerca hende muhe cu nunca a haci un Pap- test of cu a salta varios aña pa haci Pap- test. 15) Con bo por haya cancer na boca di matriz di HPV? Tin biaha e curpa no ta deshaci di e HPV virus y e virus ta keda mas largo presente den e celnan di e boca di matriz. E virus ta percura cu e celnan ta cambia. E celnan deforma tambe por disparce di nan mes. Tin biaha e celnan deforma ta desaroya na celnan di cancer. E periodo entre infeccion y comienso di cancer na boca di matriz sa ta mas cu 15 aña. 16) Bo por haya cancer na boca di matriz sin haya infeccion di HPV? No, sin infeccion cu HPV no tin cancer na boca di matriz. Riba su mes e chens pa haya cancer na boca di matriz no ta masha grandi, pero e malesa ta serio. Cada aña un promedio di 9 hende muhe ta keda diagnostica cu cancer na boca di matriz di cual 2 ta muri debi na e cancer aki. Na Hulanda mas o menos 600 hende muhe na Hulanda ta keda diagnostica riba un poblacion di 14 miyon, di cual 200 ta muri di cancer na boca di matriz. 5
6 Vacuna contra HPV 17) Kico ta un vacuna? Un vacuna ta un likido cu ta wordo inyecta pa activa anticurpa den bo curpa sin cu bo ta bira malo. E anticurpanan ta actua contra cierto malesa, den e caso aki e HPV virus. Door di e vacuna bo sistema pa traha anticurpa ta reconoce e malesa na momento cu bo keda infecta. P esey bo no ta bira malo. 18) Con e vacuna ta proteha contra cancer na boca di matiz? HPV virus ta causa cancer na boca di matriz. Door di vacunacion bo curpa ta reconoce e HPV virus ora bo drenta den contacto cu ne. Bo curpa ta deshaci di e virus aki. Bo ta preveni un infeccion cu HPV y evita pa desaroya cancer na boca di matriz. E vacuna no ta duna proteccion contra tur variante di e HPV virus cu ta causa cancer na boca di matriz. Vacunacion ta duna bo miho proteccion, pero no ta duna bo un garantia cu bo no ta bay haya cancer na boca di matriz. 19) Kico tin den e vacuna contra HPV? Vacuna contra HPV ta un vacuna cu ta inactivo (no bibo) y no por causa malesa di HPV. E vacuna contra HPV ta consisti di 2 componente: 1. Proteina di e capsula di HPV tipo 6, 11, 16 y 18. Esaki ta ingrediente cu ta percura pa crea un reaccion di resistencia. Bo curpa ta memorisa e ingrediente aki y ta reconoce ora e keda infecta cu e virusnan aki. 2. Adjuvans (aluminium- hydroxy fosfaat sulfaat). Un adjuvans ta un medio cu ta wordo agrega na e vacuna pa genera un reaccion di resistencia mas fuerte. 20) Tin ingrediente peligroso den e vacuna? E vacuna no ta contene ingrediente peligroso. Prome cu pone e vacuna riba mercado nan a haci test ampliamente riba e vacuna relaciona su siguridad segun stricto exigencia internacional. Den e bijsluiter di e vacuna ta poni precisamente cua ingrediente e ta contene. 6
7 21) Ken mester haya e vacuna aki y na ki edad? E vacuna contra HPV ta traha miho prome cu un persona ta sexualmente activo of tin su prome contacto sexual. Ainda e no a keda expone na HPV. Ta recomenda pa duna e vacuna na mucha muhe entre 9 pa 13 aña di edad, pasobra nan curpa ta traha anticurpa optimal na e edad aki. Segun e ultimo investigacion bou di e hobennan di Aruba 1 di cada 2 mucha muhe tabatin su prome relacion sexual ora e tabatin aña y 1 di cada 3 mucha muhe ora e tabatin aña. E vacuna ta aproba pa uza entre edad di 9 pa 26 aña pero den su programa di vacunacion Na prome luga Departamento di Salud Publico ta ofrece e vacuna na tur mucha muhe cu ta den 6de klas di scol basico. Despues lo anuncia ora e vacuna ta obtenibel pa otro gruponan. 22) Mucha homber tambe por haya e vacuna aki? Na e momento aki Departamento di Salud Publico ta ofrece e vacuna contra HPV solamente na mucha muhe. E importancia y impacto riba salud ta hopi mas grandi cerca e mucha muhenan. Tin algun pais (Estados Unidos, Australia y Canada) cu a cuminsa ofrece e vacuna na mucha homber pasobra e por preveni fret genital y cancer na anos, garganta y di penis di hende homber. Mester mas informacion y haci mas analisis riba nan pa por tuma un decision, pero no ta exclui cu den futuro na Aruba lo ofrece vacuna contra HPV na mucha homber. 23) Cuanto tempo e vacuna ta duna proteccion contra infeccion di HPV? E vacuna ta existi casi 10 aña. Mucha muhenan cu 10 aña pasa a haya e vacuna, como e promenan, a wordo monitorea desde comienso. Ainda te awo nan ta bon proteha pasobra ainda nan sanger ta contene hopi anticurpa. P esey e cientificonan ta premira cu e vacuna ta duna proteccion pa mas tempo. Posiblemente cu hende muhe na un edad mas halto por tin mester di un vacuna adicional. 24) Cua tipo di vacuna contra HPV ta uza na Aruba? Na Aruba, den e programa di vacunacion contra HPV, ta uza e vacuna quadrivalente. E vacuna aki ta proteha contra 4 sorto di HPV: HPV 6, HPV 11, HPV 16 y HPV 18. Un vacunacion ta consisti di 3 dosis. E di dos dosis ta hay e 2 luna despues di e prome dosis y e delaster ta hay e 6 luna despues e prome dosis. 7
8 25) Ta inclui e vacuna contra HPV den e programa escolar di vacunacion? Si. E programa ta cubri e gastonan di vacuna pa mucha muhenan den 6 e klas di scol basico. 26) Tin sentido pa haya e vacuna si bo ta sexualmente activo? Si. Vacunacion tin specialmente sentido ora cu bo no ta infecta ainda cu e virus di HPV. Si bo ta sexualmente activo posiblemente bo no ta infecta ainda cu HPV tipo y/of 18. E ora ey tambe tin sentido pa haya e vacuna. En general por bisa cu mas activo un persona ta sexualmente menos sentido e vacuna lo bai tin. E vacuna ta aproba pa uza entre edad di 9 pa 26 aña. 27) Tin sentido pa haya e vacuna si bo ta mucha muhe y tin atraccion pa bo mesun sexo? Si, bo por haya e virus tambe si abo como mucha muhe tin contacto sexual cu otro mucha muhe. 28) Mi tin idea pa warda cu sex prome cu casamento. Toch mi mester haya vacuna? E virus di HPV ta circula hopi. Un promedio di 80% di persona a yega di haya un infeccion cu HPV. E persona cu bo ta casa cu ne, por carga e virus cu ne sin sa di dje. E ora ey bo por keda infecta cu HPV. 29) Bo por tuma e vacuna si bo tin regla di luna of ta bebe pildo anticonceptivo? Si bo ta na regla bo por tuma e vacuna contra HPV sin problema. Tambe si bo ta bebe pildo anticonceptivo bo por tuma e vacuna aki. Pildo anticonceptivo no tin influencia riba e vacuna. 30) Ki ora ta miho pa mi no tuma e vacuna? Mucha muhernan no mester haya e vacuna si nan: - - a haya un reaccion alergico severo riba un vacuna contra HPV anteriormente, y ta na estado 8
9 Miho pospone pa tuma e vacuna si bo: tin keintura (38.5 o C of mas) ta sinti malo Si bo tin pregunta of duda tuma contacto cu bo dokter di cas of dokter / enfermera di scol (JGZ). 31) Bo mester tuma medida ora di tene relacion sexual? Si. E vacuna ta proteha contra cuater (4) variante di HPV cu ta causa mayoria caso di fret genital y cancer na boca di matriz. E vacuna no ta duna proteccion na otro malesanan transmiti sexualmente manera chlamydia of HIV. Haci safe sex ta keda importante. 32) E vacuna tin reaccion secundario? E reaccionnan secundario cu ta ser raporta den investigacion grandi no ta diferente for di otro vacuna. Nan ta leve te modera, tin un duracion di 1 pa 2 dia y ta disparce di nan mes: 1. dolor caminda a pasa e vacuna (8 di cada 10 persona) 2. cuero cora of hincha caminda a pasa e vacuna (1 di cada 4 persona) 3. dolor di cabes (1 di cada 4 persona) 4. keintura leve (bou di 38.5 C) (1 di cada 10 persona) 5. mareo (1 di cada 15 persona) 6. biramento di cabes (1 di cada 25 persona) 7. grawatamento caminda a pasa e vacuna (1 di cada 30 persona) 8. sacamento (1 di cada 50 persona) 9. keintura modera (mas cu 38.5 C) (1 di cada 65 persona) 10. cay flauw (menos cu 1 di cada 100 persona) 33) E vacuna ta proteha contra tur tipo di HPV? No, tin mas cu 100 variante di HPV, ta solamente 4 tipo di HPV ta cubri (HPV tipo 6, 11, 16 y 18). HPV- 16 y HPV- 18 ta responsabel pa 70% di tur cancer na boca di matriz. HPV- 6 y HPV- 11 ta causa 90% di tur fret genital. Pasobra cu 30% di cancer na boca di matriz no ta cubri ta keda importante pa hende muhe keda haci Pap- test regularmente. 9
10 Pap test 34) Kico ta Pap test? Pap test ta un bon test pa detecta cel di cancer y cel cu posiblemente por bira cancer. Pap test ta wordo uza pa haya sa di cambio di cel of cel abnormal den matriz. Dokter ta kita algun cel di boca di matriz y manda pa laboratorio. Via un microscop por wak si e celnan ta normal of si tin cambio den nan. 35) Ken mester di haci Pap test? Na Aruba ta recomenda pa hende muhe den edad di ana haci Pap- test regularmente riba indicacion di nan dokter di cas y/ofr ginecologo. 36) Mester di haci Pap test si bo a tuma e vacuna contra HPV? Si. Ta importante pa keda haci Pap test for di bo 21 aña, aunke cu bo a haya e vacuna contra HPV. E vacuna no ta proteha bo pa tur variante di HPV cu ta causa cancer na boca di matriz. Papia cu bo dokter di cas pa ora ta asina leu pa haci Pap test. Pa mas informacion: American Cancer Society: Australia and New Zealand HPV Project: Center for Diseas Control and Prevention(CDC): Immunization Action Coalition: ; Rijksinstituut Volksgezondheid en Milieu (RIVM): 10
PREGUNTAS FRECUENTES SOBRE VPH.
PREGUNTAS FRECUENTES SOBRE VPH. Qué es el VPH? El Virus del Papiloma Humano VPH es una familia de virus que afecta muy frecuentemente a los seres humanos. Existen alrededor de 100 tipos de VPH, de losMás detalles
Infórmese sobre el cáncer ginecológico
Conozca Su Cuerpo Infórmese sobre el cáncer ginecológico De cuello uterino De ovario De útero De vagina De vulva Infórmese sobre el cáncer ginecológico www.cdc.gov/spanish/cancer/conozcasucuerpo 1-800-CDC-INFOMás detalles
Preguntas y respuestas sobre la tuberculosis
Preguntas y respuestas sobre la tuberculosis 2009 DEPARTAMENTO DE SALUD Y SERVICIOS HUMANOS DE EE.UU. Centros para el Control y la Prevención de Enfermedades GENTE SEGURA SALUDABLE Preguntas y respuestasMás detalles
La Guía. Herpes Handbook. Actualizada del Herpes. Updated
La Guía Actualizada del Herpes The Updated Herpes Handbook La Guía Actualizada del Herpes THE UPDATED HERPES HANDBOOK Por TERRI WARREN, R.N., M.S., M.Ed., A.N.P. Nurse Practitioner y RICKS WARREN, Ph.D.Más detalles
PROTEJASE + PROTEJA A SU PAREJA. herpes genital L A RE ALID AD
PROTEJASE + PROTEJA A SU PAREJA herpes genital L A RE ALID AD PROTEJASE + PROTEJA A SU P A R E J A LA REALIDAD El herpes genital es un virus que se transmite sexualmente. El herpes genital es común tantoMás detalles
Después del diagnóstico: una guía para pacientes y sus familias
Después del diagnóstico: una guía para pacientes y sus familias Enterarse de su diagnóstico de cáncer representa muchos cambios para usted y sus seres queridos. Probablemente tenga muchas preguntas, como:Más detalles
PREGUNTAS Y RESPUESTAS SOBRE LA QUIMIOTERAPIA
PREGUNTAS Y RESPUESTAS SOBRE LA QUIMIOTERAPIA Qué es la quimioterapia y cómo funciona? La quimioterapia consiste en el uso de medicamentos (o drogas) para tratar el cáncer. Algunas veces, a este tipo deMás detalles
APRENDA SOBRE LA TUBERCULOSIS
Health APRENDA SOBRE LA TUBERCULOSIS Lo que todo el mundo tiene que saber Estamos todos conectados por el aire que respiramos Contenido Aprenda sobre la tuberculosis Qué es la TB y cómo se contagia? CómoMás detalles
Cuando el cuerpo de una niña empieza a cambiar (pubertad)
71 Capítulo 4 Conocer su cuerpo Los cuerpos de estas mujeres se ven diferentes, pero todos pasan por los mismos cambios en cada etapa de la vida. Es importante que cada mujer entienda cómo funciona suMás detalles
YALE-NEW HAVEN TRANSPLANTATION CENTER
YALE-NEW HAVEN TRANSPLANTATION CENTER DONANTE VIVO TRANSPLANTE DE HÍGADO Todo lo que usted necesita saber para ser donante DONANTE VIVO TRANSPLANTE DE HÍGADO Todo lo que usted necesita saber para ser donanteMás detalles
Cuál es su efectividad? Las píldoras tienen una efectividad para prevenir el embarazo del 99 %, SI se toman según las indicaciones.
PÍLDORAS ANTICONCEPTIVAS INFORMACIÓN E INSTRUCCIONES Qué son las píldoras anticonceptivas? Las píldoras anticonceptivas conocidas como la píldora, son comprimidos que contienen hormonas como las producidasMás detalles
Radioterapia: una guía para pacientes y sus familias
Radioterapia: una guía para pacientes y sus familias A usted le han informado que tiene cáncer. Después de considerar sus opciones de tratamiento, usted y su médico han acordado que la radioterapia esMás detalles
Formas de viajar: consideraciones sanitarias
CAPITULO 2 Formas de viajar: consideraciones sanitarias Viajar por vía aérea o por mar expone a los pasajeros a una serie de factores que pueden afectar a la salud. En este capítulo se ha utilizado deMás detalles
????? ??? La marihuana: Lo que los padres deben saber. ??? Actualizada. Institutos Nacionales de la Salud. Instituto Nacional sobre el Abuso de Drogas
????? La marihuana: Lo que los padres deben saber??? Actualizada??????? Instituto Nacional sobre el Abuso de Drogas Institutos Nacionales de la Salud El cerebro humano no madura completamente hasta principiosMás detalles
LO QUE HAY QUE SABRE SOBRE EL SIDA
LO QUE HAY QUE SABRE SOBRE EL SIDA LO QUE HAY QUE SABRE SOBRE EL SIDA UN MANUAL PARA PASTORES Y MAESTROS LO QUE HAY QUE SABRE SOBRE EL SIDA Originariamente publicado por la CMC (ex Comisión Médica Cristiana)Más detalles
Cáncer de ovario. Qué es el cáncer?
Qué es el cáncer? Cáncer de ovario El cuerpo está compuesto por millones de millones de células vivas. Las células normales del cuerpo crecen, se dividen para crear nuevas células y mueren de manera ordenada.Más detalles
Una guía sobre quimioterapia
Una guía sobre quimioterapia A usted le han informado que tiene cáncer. Después de haber repasado sus opciones de tratamiento, usted y su médico acordaron que la quimioterapia es su mejor opción, y ahoraMás detalles
Lo que usted debe saber sobre. La salud de sus senos
Lo que usted debe saber sobre La salud de sus senos El cáncer de seno es abrumador. Le han diagnosticado cáncer de seno recientemente? Alguna amiga o persona querida le ha informado que ha sido diagnosticadaMás detalles
La cesárea: Cuándo se considera como la mejor opción?
La cesárea: Cuándo se considera como la mejor opción? La cesárea es la cirugía que realiza el gineco obstetra para lograr el nacimiento de un bebé a través de una incisión en el útero materno Algunas vecesMás detalles
Mamogramas y otros procedimientos de imaginología de los senos
Mamogramas y otros procedimientos de imaginología de los senos Qué es un mamograma? Un mamograma (mamografía) es una radiografía que se usa para detectar y evaluar cambios en los senos. Los rayos X seMás detalles
ACERCA DE LA GRIPE Y EL RESFRÍO COMÚN
ACERCA DE LA GRIPE Y EL RESFRÍO COMÚN La gripe y el resfrío son afecciones habituales que se presentan fundamentalmente durante el otoño y el invierno. Muchas personas tienden a confundir los síntomasMás detalles
Qué es? La Artritis Reumatoide
2 Qué es? La Artritis Reumatoide 2Qué es? La Artritis Reumatoide Es una enfermedad en la que se inflaman las articulaciones produciéndose dolor, deformidad y dificultad para el movimiento, aunque tambiénMás detalles
Información básica sobre el Alzheimer:
1 Información básica sobre el Alzheimer: El Alzheimer (al-sai-mer) es una enfermedad cerebral que causa problemas con la memoria, la forma de pensar y el carácter o la manera de comportarse. Esta enfermedadMás detalles